Συγκριτική μελέτη της απαγόρευσης των διακρίσεων στην εργασία λόγω ηλικίας στο ευρωπαϊκό και στο αμερικανικό δίκαιο (δίκαιο των Η.Π.Α. και του Καναδά)
Creators: name: Χρηστίδου Αναστασία Σταύρου
Publisher: name: Aristotle University of Thessaloniki
Year: 2021
Subjects: Συγκριτική μελέτη
Ηλικιακές Διακρίσεις
Ευρωπαϊκό Δίκαιο, Δίκαιο των Η.Π.Α. και του Καναδά
Comparative study
Age discrimination
European Law, Law of U.S.A. and Canada

description: Η παρούσα εργασία εξετάζει το νομικό πλαίσιο της απαγόρευσης των διακρίσεων στην εργασία λόγω ηλικίας στη αμερικανική και στην ευρωπαϊκή έννομη τάξη. Η απαγόρευση των διακρίσεων λόγω ηλικίας είναι αποτέλεσμα μιας νομικής εξέλιξης, η οποία ως αρχή έρχεται σε αντίθεση με πολλές υφιστάμενες ρυθμίσεις, κανονιστικές ή συμβατικές που θέτουν όρια ηλικίας τόσο στα πλαίσια του ευρωπαϊκού όσο και του αμερικανικού δικαίου. Η εργασία διαρθρώνεται σε τρία μέρη: Στο πρώτο μέρος, εξετάζονται οι ρυθμίσεις της ευρωπαϊκής έννομης τάξης. Στο πλαίσιο αυτό, παρουσιάζονται οι ρυθμίσεις της οδηγίας 2000/78/ ΕΚ του Συμβουλίου, της 27ης Νοεμβρίου 2000, για τη θέσπιση ενός γενικού πλαισίου για την εφαρμογή της ίσης μεταχείρισης στην απασχόληση και το επάγγελμα. Επιπλέον, στα πλαίσια της ευρωπαϊκής έννομης τάξης παρατίθεται μια ενδεικτική συγκριτική επισκόπηση ρυθμίσεων κρατών μελών και συγκεκριμένα της Γερμανίας μέσω της παρουσίασης του γερμανικού νόμου περί ίσης μεταχείρισης AGG (Allgemeines Gleichbehandlungsgesetz) αλλά και της Ελλάδας μέσω της ανάλυσης των ρυθμίσεων του ν. 4443/2016. Υπό το πρίσμα των ανωτέρω νόμων, αναλύεται το πώς εφαρμόζεται η οδηγία στην γερμανική και την ελληνική έννομη τάξη, αλλά και το πώς τίθενται όρια αλλά και εξαιρέσεις, έτσι ώστε οι ρυθμίσεις του εργατικού δικαίου, που συχνά βασίζονται σε ηλικιακές διαφορές μεταξύ των εργαζομένων, να μπορούν να προσαρμοστούν σταδιακά στη νέα νομική αρχή. Στο δεύτερο μέρος παρουσιάζεται το αντίστοιχο νομικό πλαίσιο του αμερικανικού δικαίου, και συγκεκριμένα του δικαίου των Ηνωμένων Πολιτειών της Αμερικής και του Καναδά. Ειδικότερα, παρουσιάζονται οι ρυθμίσεις του δικαίου των Ηνωμένων Πολιτειών της Αμερικής μέσω της παράθεσης των διατάξεων του νόμου για τις ηλικιακές διακρίσεις στο χώρο εργασίας (Age Discrimination in Employment Act) και της αντίστοιχης νομολογιακής προσέγγισης τους από τα δικαστήρια των Η.Π.Α. Στη συνέχεια, παρουσιάζονται οι ρυθμίσεις του δικαίου του Καναδά, όπως αυτές έχουν προσεγγισθεί από τα δικαστήρια της καναδικής έννομης τάξης. Στο τρίτο μέρος, λαμβάνει χώρα η συγκριτική επισκόπηση των δύο εννόμων τάξεων όπου παρατίθενται γενικές παρατηρήσεις αλλά και στοιχεία σύγκλισης, στοιχεία διαφοροποίησης καθώς και ιδιαίτερες πτυχές του δικαίου των διακρίσεων λόγω φύλου και λόγω ηλικίας που παρουσιάζουν οι ρυθμίσεις της κάθε έννομης τάξης. Επιλογικά, παρουσιάζονται τα συμπεράσματα της ερευνητικής διαδικασίας μέσω της αναλυτικής απαρίθμησης τους
description: This paper examines the legal framework for the prohibition of age discrimination in the American and European legal system. The prohibition of age discrimination is the result of a legal development, which in principle contradicts many existing regulations, regulatory or conventional, that set age limits under both European and American law. The paper is structured in three parts: In the first part, the regulations of the European legal order are examined. In this context, the provisions of Council Directive 2000/78 / EC of 27 November 2000 establishing a general framework for the application of equal treatment in employment and occupation are presented. In addition, within the framework of the European legal order, an indicative comparative overview of regulations of Member States and specifically of Germany is presented through the presentation of the German law on equal treatment AGG (Allgemeines Gleichbehandlungsgesetz) but also of Greece through the analysis of the regulations of law 4443/2016. In the light of the above laws, it is analyzed how the directive is applied in the German and Greek legal order, but also how limits and exceptions are set, so that the provisions of the labor law, which are often based on age differences between employees, can be gradually adapted to the new legal principle. The second part presents the corresponding legal framework of American law, namely the law of the United States of America and Canada. In particular, the provisions of the law of the United States of America are presented through the citation of the provisions of the law on age discrimination in the workplace (Age Discrimination in Employment Act) and their respective case law approach by the US courts. Additionally, it is presented a summary of Canadian law, as approached by the courts of the Canadian legal system. In the third part, the comparative overview of the two legal orders takes place, where general remarks are presented, as well as elements of convergence, elements of differentiation, as well as special aspects of the law of discrimination based on gender and age presented by the regulations of each legal order. At the end, the conclusions of the research are presented through their detailed enumeration